Torleiv Ole Rognum

Torleiv Ole Rognum (født 9. april 1948 i Bærum) er en norsk lege og rettsmedisiner.

Yrkesliv og tillitsverv 
Etter meddesinstudier ved Universitetet i Lübeck i 1974 jobbet han som forsker på kreft og patologi 1977–82, samt ved barneklinikken på Rikshospitalet 1982–84.

Rognum tok doktorgraden i 1982 på tykktarmkreft. Sammen med Ola Didrik Saugstad forsket han på 1980-tallet på krybbedød, og deres funn vakte stor internasjonal oppsikt i 1988.

Han ble tilsatt som rettsmedisiner ved Rettsmedisinsk institutt på Rikshospitalet i 1984, var også førsteamanuensis 1984 og professor fra 1991. I 2018 er han professor emeritus ved Avdeling for rettsmedisinske fag ved Universitetet i Oslo.

Rognum har også engasjert seg i livsvernspørsmål, bl.a. i forbindelse med abort og bruk av bioteknologi. I 2007 ble han sammen med Ola Didrik Saugstad, tildelt Livsvernprisen av organisasjonen Menneskeverd. Han ledet Bioteknologinemnda 1998–2000.

7. november 2007 ble han Ridder 1. klasse St. Olavs Orden for sin innsats innen krybbedødsforskning og rettsmedisinsk arbeid.

Rognum er lokalpolitiker for Kristelig Folkeparti i Asker, der han siden 2003 har mange år i kommunestyret.  Fra 2020 er han fast medlem av kommunestyret og formannskapet i nye Asker kommune. Rognum har også vært vara til Stortinget i perioden 2009–13.

Utgivelser

Torleiv Ole Rognum og Espen Ottosen, Bioteknologi på liv og død, 2007
Torleiv Ole Rognum, Lærebok i rettsmedisin, 1. utgave i 2001, 3. utgave, 2016

Referanser

Kilder 
 Kommunens oversikt over folkevalgte i nye Asker kommune

Eksterne lenker 
 
	

Norske medisinprofessorer
Rettsmedisinere
Professorer ved Universitetet i Oslo
St. Olavs Orden
Fødsler i 1948
Lokalpolitikere fra KrF
Lokalpolitikere i Asker
Lokalpolitikere i tidligere Asker kommune
Norske kreftforskere